OpenLLM-France/wikimedia huggingface dataset:
# Spalax carmeli

Spalax carmeli és una espècie de rata talp cega de la família dels espalàcids. Es tracta d'un rosegador subterrani endèmic del nord d'Israel. Viu en zones plujoses i de sòl compacte, cosa que limita la permeabilitat dels gasos i fa que S. carmeli hagi de viure en condicions d'hipòxia. Entre altres llocs, se n'han trobat exemplars a prop de les poblacions d'Afik, Kabri i Seforis.

## Referències

* ↑ Shams, I.; Avivi, A.; Nevo, E «Hypoxic stress tolerance of the blind subterranean mole rat: Expression of erythropoietin and hypoxia-inducible factor 1α» (PDF) (en anglès). Proc Natl Acad Sci U S A., 101, 26, 2004, pàg. 9.698-9.703.
* ↑ Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
Espècies vivents d'espalàcids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Myospalacinae :
Rhizomyinae :
Spalacinae :
Categoria :
# Nicolas Theodore Gobley

Nicolas Theodore Gobley, nascut l'11 de maig de 1811 a París i traspassat l'1 de setembre de 1876 a Banhèras de Luishon, va ser un farmacéutic i químic francès molt relacionat amb l'estudi dels fosfolípids. Un dels seus majors èxits científics és el descobriment en el període de 1846/1847 de la lecitina (fosfatidilcolina).
Gobley va estudiar farmàcia a París i va treballar posteriorment amb el químic francès Pierre Jean Robiquet i junts van estudiar l'estructura dels alcaloides cafeïna i codeïna. Va treballar com a assistent de medicina i en el període que va des de 1837 fins a 1861 va mantenir oberta una farmàcia a París. Durant el període que va des de 1842 fins a 1847 va treballar com a professor en l'Escola de Farmàcia i va ingressar a l'Acadèmia de Medicina el 1861.
Va ser un dels primers científics a aïllar i estudiar les propietats de la vanil·lina, un dels components aromàtics de la vainilla, l'any 1858. En el període que va des del 1846 fins a 1847 va aïllar i estudiar la lecitina (fosfatidilcolina), la va denominar així perquè la va extreure del rovell d'ou que en grec és Lekithos. En els anys posteriors va fer abundants investigacions en temes de fosfolípids relacionats amb substàncies del cos humà.

## Obres

* Gobley, N.T. «Recherches sur le principe odorant de la vanille». Journal de Pharmacie et de Chimie, 34, 1858, pàg. 401-405.

## Referències

* ↑ Sourkes, Theodore L. «The discovery of Lecithin, the First Phospholipid». Bulletin for the History of ChemiIstry, Vol. 29, Num. 1, 2004, pàg. 9-15. Arxivat de l'original el 30 de desembre 2015 [Consulta: 8 octubre 2016].
# Font del carrer de la Font del Forn

La Font del carrer de la Font del Forn és una font de Falset (Priorat) inclosa a l'Inventari del Patrimoni Arquitectònic de Catalunya.

## Descripció

Es tracta d'una font adossada al casa del carrer de la Font del Forn, 2. Està construïda en pedra, té una pica i dues aixetes. un fris de pedra amb disseny emmarcat per una ceràmica amb un dibuix de la vila de Falset i de Sant Antoni. A sota, esculpit amb pedra hi ha un escut del municipi.

## Història

La font actual va ser arranjada cap a 1970 per substituir una antiga font amb abeurador.

## Referències

* 1 2 «Font del carrer de la Font del Forn». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 març 2019].
# Bloomington

«Bloomington» té aquests significats:
Geografia: Bloomington és el nom de diverses localitats dels Estats Units d'Amèrica:
* Bloomington (Califòrnia)
* Bloomington (Idaho)
* Bloomington (Illinois)
* Bloomington (Indiana)
* Bloomington (Maryland)
* Bloomington (Minnesota)
* Bloomington (Missouri)
* Bloomington (Nebraska)
* Bloomington (Texas)
* Bloomington (Utah)
* Bloomington (Wisconsin)
* New Bloomington (Ohio)
# Banganga

«Banganga» té aquests significats:
* Riu Banganga (Nepal) (Riu de la Fletxa), riu que neix al sud de Nepal i entra a l'Índia on desaigua al riu Burhi Rapti.
* Riu Banganga (Rajasthan) o Utangan, riu del nord de l'Índia que neix al Rajasthan al nord de Jaipur.
# Ahmed Jevdet Paixà

Ahmed Jevdet Paixà —en turc modern Ahmet Cevdet Paşa— (Lòvetx, en turc Lofça, Bulgària, Imperi Otomà, 22 de març de 1822 - Istanbul, 25 de maig de 1895) fou un escriptor i home d'estat otomà. Era fill de Hajjí Ismaïl Agha, membre del consell administratiu provincial.
Després d'estudiar va exercir alguns lloc relacionats amb l'administració judicial va ingressar a la carrera administrativa, el 1850. El 1852 va escriure la seva obra més coneguda, “Tarikh-i- wakayi-i dewlet-i-aliyye” publicada dos anys més tard. El 1857 fou nomenat al consell dels tanzimat i va redactar un kanun-name criminal. El 1858 fou proposat pel walilik de Vidin però no es va decidir. El 1866 fou nomenat governador del wilayat d'Alep però el 1868 fou cridat a la capital per presidir el Diwan-i akham-i adliyye una de les institucions que van substituir la Medjlis-i-wala (l'altra fou la Xura-yi dewlet) i mercès als seus esforços el diwan es va dividir en cort d'apel·lació (temyiz) i de cassació (istinaf), i la presidència tenia rang de ministeri de justícia.
Fou ministre de justícia fins al 1870; després va publicar algunes obres i el 1875 tornà a ser ministre de justícia i després ministre d'educació per tornar a justícia el 1876, per passar després al nou ministeri de l'Interior; el 1877 fou ministre dels Ewkaf imperials i després wali a Síria. Allí va reprimir una revolta a Kozan; a final de 1877 tornà a Istanbul per ocupar el ministeri de comerç.
L'octubre de 1879 va ocupar interinament per deu dies el càrrec de gran visir després de la destitució de Khayr al-Din Paixà i fins al nomenament de Küçük Mehmed Said Paşa, i llavors fou ministre de justícia (1879-1882) fins que va formar govern Ahmed Vefik Paşa, i es va destacar per la seva hostilitat a Mithat Paşa; el 1886 va tornar al ministeri de justícia fins que va dimitir el maig del 1890 per divergències amb el gran visir Kıbrıslı Mehmed Kâmil Paşa.
Els darrers anys de la seva vida es va dedicar a la producció literària. Deixà també una considerable producció d'obres jurídiques.
El seu fill Ali Sedad i les seus fil·les Emine Semiye (Önasya) i Fatma Aliye (Topuz) tots han estat escriptors.

## Vegeu també

* Ahmed Lütfi Efendi.
* Ibrahim Dervix Paixà, general otomà.

## Bibliografia

* Ekrem Buğra Ekinci i Ahmet Şimşirgil. Ahmed Cevdet Paşa ve Mecelle (Ahmed Cevdet Pasha and Mejelle, Istanbul, 2008 (turc)
* Osman G. Özgüdenli, "JEVDET PASHA" a Encyclopaedia Iranica
# Societat per l'Humanisme Jueu

La Societat per l'humanisme jueu (en anglès: Society for Humanistic Judaism) fundada en 1969 pel rabí Sherwin Wine, abraça una filosofia centrada en l'ésser humà que combina la celebració de la identitat i la cultura jueva amb l'adhesió als valors i les idees de l'humanisme laïcista.
La Society for Humanistic Judaism és el cos central del judaisme humanista a Amèrica del Nord i organitza noves comunitats, recolza als membres de les mateixes i proveeix una veu als jueus humanistes. La societat reuneix i crea materials educatius que inclouen festivitats i celebracions cícliques jueves. Recolza amb finançament programes de formació i conferències dels seus membres.
HuJews, el grup de joves, ofereix un programa d'activitats per a joves i adults joves, inclosa una reunió anual. També publica un butlletí informatiu mensual i un periòdic bianual.
El seu símbol és la "Humanorah" (barrejant les paraules humà i menorah), alternativa no teista als símbols religiosos com l'estel de David o les taules dels deu manaments. Aquest símbol representa la convergència de les creences humanistes amb la identitat jueva.
La societat té més de 10.000 membres en 30 congregacions als EUA i el Canadà, entre elles les de "Or Emet" (a Minnesota), "The City Congregation for Humanistic Judaism" (a Manhattan) o "Kahal B'raira" (a Boston).

## Vegeu també

* Ateisme jueu
* Judaisme humanista

## Referències

* ↑ Guide to Humanistic Judaism. Society for Humanistic Judaism, 1993.

## Enllaços externs

* SHJ.ORG Lloc oficial
# Vacuòmetre de McLeod

El vacuòmetre de McLeod és un vacuòmetre que mesura amb gran precisió pressionis inferiors a la pressió atmosfèrica. S'utilitza tant en la indústria com en el camp de la recerca científica i tècnica.
Va ser inventat en 1874 per Herbert G. McLeod (1841-1923). Tot i que, encara avui és freqüent trobar-los formant part de complexos equipaments d'alt buit, que estan sent substituïts per vacuòmetres electrònics.

## Esquema de funcionament

El fonament del vacuòmetre McLeod consisteix en comprimir amb mercuri una mostra del gas del sistema sotmès a mesura amb el propòsit d'aconseguir major sensibilitat aplicant la Llei de Boyle-Mariotte.
Per poder mesurar una pressió de buit amb el vacuòmetre de McLeod es parteix de la posició de repòs, és a dir quan està en posició horitzontal. Llavors s'inclina suaument perquè el mercuri contingut en el bulb principal penetri en els capil·lars. Quan el mercuri arriba a la línia de tall (aforament), el gas contingut en el capil·lar de l'esquerra queda atrapat i aïllat de la resta del sistema fet que provoca que, en seguir abocant el mercuri, augmenti la seva pressió.
* p: la pressió que es desitja mesurar,
* V: el volum del bulb més el del capil·lar, explicat a partir de la línia de vora,
* v: el volum del gas una vegada comprimit, quan el Hg en el capil·lar de comparació s'enrasa amb la línia de zero,
* A: la secció del capil·lar de mesurament,
* h: la distància a la qual queda el Hg en el capil·lar de mesurament a partir de la línia de zero,
* P: la pressió al fet que es troba el gas en el volum v. Aquesta pressió és igual a la suma de la pressió hidroestàtica h més la pressió que desitgem mesurar:
Llavors,
Aplicant la Llei de Boyle-Mariotte resulta:
Si h es mesura en mm, A en mm² i V en mm³, la pressió p estarà expressada en Torr
Atès que el vacuòmetre de McLeod comprimeix els gasos per realitzar el mesurament, els vapors condensables a la pressió P no seran mesurats per l'instrument en qüestió..

## Vegeu també

* Flotabilitat
* Reed switch
* Pneumercator
* Manòmetre
* Manòmetre diferencial
* Tub piezomètric
* Manòmetre de Torricelli

## Referències

* ↑ Herbert McLeod, Philosophical Magazine, xlviii (1874), pp. 110-13 “Apparatus for measurement of low pressures of gas.”

## Bibliografia

* Anotacions de Tècnica de buit, Taller de Tecnologia I. Enginyeria en Materials Institut Sábato. Autor: Víctor R. Olano

## Enllaços externs

* dimoni de Descartes Explicació del funcionament de la joguina per part de l'assessor científic del Parc de les Ciències de Granada.
# Rocca de' Baldi

Rocca de' Baldi (en piemontès La Ròca dij Bàud) és un municipi italià, situat a la regió de Piemont i a la província de Cuneo. L'any 2010 tenia 1.690 habitants. Limita amb els municipis de Magliano Alpi, Mondovì, Morozzo i Sant'Albano Stura. Es troba a 18 kilòmetres de Cuneo.
Té un particular interès històric el seu castell, avui propietat municipal i inscrit en el circuit dels "Castelli Aperti" del Baix Piemont. Instal·lat en el burg medieval, acull el museu històric i etnogràfic provincial "Augusto Doro".
També són curiosos de veure la confraternitat de Sant'Antonio i l'oasi de Crava e Morozzo (300 hectàrees de superfície amb unes 135 espècies censades d'ocells).

## Administració

Llista d'alcaldes :
| Període | Identitat | Partit |
| 2009- | Bruno Curti | Llista Cívica |
# Novoislambul

Novoislambul (en rus: Новоисламбуль) és un poble de l'óblast de Tomsk, a Rússia, que el 2015 tenia 136 habitants.

## Referències

* ↑ Реестр административно-территориальных единиц Томской области (по состоянию на 1 января 2015 года) (anglès)
# Font del Vives

La Font del Vives és un indret del municipi de Cabra del Camp (Alt Camp). La font està situada a la partida de la Romiguera, a la muntanya de Cabarrà o Caberrà a la Serra Voltorera. Al seu costat s'hi troba la cova del Vives. S'hi accedeix des del camí que va de Cabra del Camp a Vallespinosa que és el sender de gran recorregut GR 7. A l'alçada de la partida els Pedregals en direcció al Coll del Sàrria el camí de la cova i de la font està senyalitzat a mà dreta. Haureu de caminar uns 2 km des del trencall del camí principal fins a la font. El seu nom sembla que provingui d'una família amb el cognom Vives bastant comú a Cabra del Camp.
A l'alçada del Coll del Sàrria el camí es creua amb el GR 175, sender circular de gran recorregut que abasta part de les comarques de l'Urgell, la Conca de Barberà i l'Alt Camp. Va ser homologat el 1998.

## Bibliografia de Cabra del Camp

* ↑ [1] TEIXIDÓ I MONTALÀ, JAUME. Població, societat i economia a la vila de Cabra del Camp al segle xviii. Consell Comarcal de l'Alt Camp, núm, 7. Valls 1997
# Bni Ammart

Bni Ammart (àrab بني عمارت) és una comuna rural de la província d'Al Hoceima de la regió de Tànger-Tetuan-Al Hoceima. Segons el cens de 2014 tenia una població total de 6.654 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Bergantiños Fútbol Club

El Bergantiños Fútbol Club és un club de futbol gallec de la localitat de Carballo, situada a la comarca corunyesa de Bergantiños. Fundat el 1923, juga actualment al grup I de Tercera Divisió.

## Referències

* ↑ El Bergantiños continuarà a la Tercera Divisió, després d'aconseguir l'ascens el Boiro
# Ahmed IV Nihad

Şehzade Ahmed Nihad (Istanbul, 5 de juliol de 1883 – Beirut, 4 de juny de 1954) fou un príncep otomà, fill de Mehmed Selaheddin i nét del sultà Murad V. Va ser el 38è cap de la Dinastia Osman des de 1944 fins a la seva mort el 4 de juny de 1954
Ahmed Nihad va passar tota la seva infància i part de la seva edat adulta confinat al Palau Çırağan d'Istanbul. Això va culminar amb la mort del seu avi Murad V el 1904. A partir d'aquest esdeveniment, ell es va mudar amb la família al Palau Feneryolu a Uskudar.
El 1924 va ser exiliat del seu país juntament amb altres membres de la dinastia. Això degut a l'establiment de la República de Turquia i l'abolició de l'Imperi Otomà. Ell i la seva família van passar diversos mesos a Budapest i després va viure a Niça durant dotze anys. Després, el 1937,es van mudar a Beirut, Líban. Aquí, Nihad va romandre la resta de la seva vida.
El 23 d'agost del 1944, després de la mort del seu cosí, el príncep Abdülmecit II, Nihad es va convertir en el primer cap de la Dinastia Osman que no va ocupar el càrrec de califa.

## Referències

* ↑ Brookes, Douglas Scott. The Concubine, the Princess, and the Teacher: Voices from the Ottoman Harem (en anglès). University of Texas Press, 2010. ISBN 978-0-292-78335-5.
* ↑ Doğrusöz, Mahan. «Aile Tarihçesinden İki Osmanlı Kadını: Nezihe Hanım ve Nevrestan Osmanoğlu», 23-05-2016. [Consulta: 7 juliol 2020].
* ↑ Ekinci, Ekrem Buğra. «LÜBNAN'DA SON OSMANLILAR» (en turc), 16-11-2020. [Consulta: 5 febrer 2022].
# Roccagiovine

Roccagiovine (en dialecte romanesco: Rocca) és un comune (municipi) de la ciutat metropolitana de Roma, a la regió italiana del Laci, situat uns 35 km al nord-est de Roma. L'1 de gener de 2018 tenia 260 habitants.
Roccagiovine es troba a 520 metres sobre el nivell del mar, dins del Parc natural regional Monti Lucretili.

## Ciutats agermanades

* Dampierre-lès-Conflans, França

## Referències

* ↑ «Resident population on 1st January 2018» (en anglès). ISTAT. [Consulta: 9 abril 2019].
# Natura morta amb calavera

Natura morta amb calavera (també coneguda com Vanitas amb tulipa, calavera i rellotge de sorra) és una pintura de Philippe de Champaigne de 1671 conservada al Museu de Tessé de la ciutat francesa de Le Mans.
Es tracta d'una natura morta lligada al tema de la fugacitat de la vida humana, més precisament anomenat vanitas. La fragilitat de l'ésser humà està representada pels tres elements disposats sobre una taula de marbre sense decorar. El conjunt està immers en un escenari senzill tenyit de colors foscos, accentuat per la petita mida de l'obra.

## Referències

* ↑ Onfray, Michel. El cocodrilo de Aristóteles. Barcelona: Paidós, 2022, p. 50-57. ISBN 978-84-493-3919-6.
# Elizabethton

Elizabethton és una ciutat i seu del Comtat de Carter (Tennessee) dels Estats Units d'Amèrica.

## Demografia

Segons el cens del 2004 Elizabethton tenia 13.944 habitants. Segons el cens del 2000, tenia 13.372 habitants, 5.454 habitatges, i 3.512 famílies. La densitat de població era de 563,6 habitants/km².
Dels 5.454 habitatges en un 26,6% hi vivien nens de menys de 18 anys, en un 46,6% hi vivien parelles casades, en un 14,7% dones solteres, i en un 35,6% no eren unitats familiars. En el 32,6% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,82.
Per edats la població es repartia de la següent manera: un 20,5% tenia menys de 18 anys, un 10,8% entre 18 i 24, un 24,5% entre 25 i 44, un 23,1% de 45 a 60 i un 21% 65 anys o més.
L'edat mediana era de 40 anys. Per cada 100 dones de 18 o més anys hi havia 76,8 homes.
La renda mediana per habitatge era de 25.909$ i la renda mediana per família de 33.333$. Els homes tenien una renda mediana de 26.890$ mentre que les dones 20.190$. La renda per capita de la població era de 14.578$. Entorn del 15,2% de les famílies i el 19,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elizabethton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Elizabethton». American Fact Finder. Oficina del Cens dels Estats Units, 12-01-2010.
# Bni Ahmed Imoukzan

Bni Ahmed Imoukzan (àrab بني أحمد اموكزانه) és una comuna rural de la província d'Al Hoceima de la regió de Tànger-Tetuan-Al Hoceima. Segons el cens de 2014 tenia una població total de 9.086 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Aeroport de Poznań-Ławica

L'Aeroport de Poznań-Ławica-Henryk Wieniawski (codi IATA: POZ, codi OACI: EPPO), està situat a 7 quilòmetres a l'oest del centre de la ciutat de Poznań, Polònia. Ławica és el segon més important aeroport de l'oest de Polònia. S'hi arriba amb l'autobús 59, L (línia entre l'estació de ferrocarril i l'aeroport), 242 (bus nocturn) - amb freqüència d'entre 30 i 60 minuts segons l'horari.

## Destinacions i companyia que l'ofereix

| Aerolínia | Destinació |
| Eurolot | Cracòvia, Dubrovnik [de temporada], Poprad [de temporada], Verona [de temporada] |
| LOT Polish Airlines | Varsòvia, Múnic |
| Lufthansa | Düsseldorf, Frankfurt, Múnic |
| SAS | Copenhaguen |
| Ryanair | Barcelona/El Prat, Bristol, Dublín, Liverpool, Londres-Stansted, Madrid, Milà-Bergamo, Oslo-Rygge, Roma-Ciampino |
| Wizz Air | Burgas [de temporada], Cork, Doncaster/Sheffield, Dortmund, Londres-Luton, Oslo-Torp, Paris-Beauvais, Estocolm-Skavsta |

## Vegeu també

* Llista d'aeroports de Polònia

## Enllaços externs

* L'Aeroport de Poznan Arxivat 2020-08-11 a Wayback Machine. (anglès)
* Ajuntament de Poznan (anglès)
* Transport urbà (anglès)
# Speer

«Speer» té aquests significats:
* Speer (muntanya), cim dels Alps suïssos a prop de Zuric.
* Speer (Illinois)
* Albert Speer (1905-1981), arquitecte i ministre d'Armament d'Alemanya (1942 -1945)
* Chalton T. Speer (Cheletenham, 1859 - 1921), compositor anglès del període del Romanticisme
* Daniel Speer (Breslau, Polònia, 1636 - Göppingen, Alemanya, 1707), compositor alemany
* Wilhelm Eric Speer (Londres, 1863 - ?), compositor i organista anglès
# Saga (cantant)

Saga és una cantautora sueca. Va començar sent la vocalista de Symphony of Sorrow, Saga és la vocalista, i després va ser més coneguda pel seu disc de tribut a la banda skinhead Skrewdriver, i per la seva representació física suavitzada del missatge White Power. En 2001, Southern Poverty Law Center va figurar a Saga en el seu Informe d'Intel·ligència de Bandes White Power amb l'aportació compilada per Center for New Community i per Searchlight, un magazine antifascista britànic.
Discovery Times Channel va descriure Saga com una artista en la qual "els objectius del seu moviment se suavitzen amb la seva imatge, mantenint fins i tot la seva ideologia racista." Ha estat anomenada "la Madonna sueca d'extrema dreta". En l'entrevista a Saga va dir: "Què em fa diferent és que crec que sóc molt més que l'estil que veus, sóc diferent en comparació dels altres. No està a la seva roba. No està en com es vesteixen. No està en la seva aparença. És el que hi ha en el teu cor. És molt més fàcil per al públic veure'm a mi que a uns ocells rapats (skinbirds)." D'acord amb Saga, "les experiències personals m'ha fet sentir el mateix, i la majoria de la gent té les mateixes creences que jo. És dolent ser etiquetat de racista en aquests dies, i és tan dolent que la gent prefereix callar que expressar el que senten. Només estic tractant de dir que jo no vull al meu al voltant conviure amb gent que no m'agrada.
Saga va aparèixer en la portada de l'edició de tardor de 2000 de Resistance Magazine, una publicació neonazi dels Estats Units. Shaun Walker va escriure el següent en la web de la National Alliance, un grup de reclam per la supremacia blanca als Estats Units: "... només que ella estigui davant les càmeres ajuda a la nostra causa. Però, també és bastant bona en entrevistes. Ella ve a ser com la noia del costat, que també entén la dinàmica del conflicte racial.".
En 2007 Saga va publicar el CD "On my own" amb una variant de Candle in the Wind sense el permís de Sir Elton John. Una cançó en particular es titula "Good bye David Lane", que era un neonazi nord-americà que va ser acusat de l'assassinat d'Alan Berg, locutor d'una ràdio jueva, i va morir en una presó federal.

## Discografia
### amb Symphony of Sorrow

* Paradise Lost (2000)
* Symphony of Hatred (2005)

### com a Saga

* Live and Kicking (2000)
* My Tribute to Ian Stuart Volume 1 (2000)
* My Tribute to Ian Stuart Volume 2 (2000)
* My Tribute to Ian Stuart Volume 3 (2001)
* Midgård - Pro Pàtria III (2003)
* On my own (2007)
* Comrades Night Live (2009)

## Referències

* ↑ Encyclopaedia Metallum, article de Symphony of Sorrow
* ↑ Southern Poverty Law Center - Intelligence Report, White Power Bands Arxivat 2010-04-20 a Wayback Machine. Revisat el gener de 2008, no trobant-se ara en línia
* ↑ Entrevista en Discovery Times Channel
* ↑ Resistance #13, tardor 2000
* ↑ American Dissident Voices Arxivat 2011-07-22 a Wayback Machine. Lloc de National Alliance, per Shaun Walker

## Vegeu també

* Neonazisme
* Racisme
* Rock Against Communism

## Enllaços externs

* Saga - Web oficial
Viccionari